Gargrodes purvs (dabas liegums)
Gargrodes purvs ir 1987. gadā izveidots dabas liegums Austrumlatvijas zemienes Aknīstes nolaidenumā, Jēkabpils novada Salas pagastā, uz rietumiem no Ošāniem. Dabas liegums iever sevī Gargrodes purva rietumu daļu, kura perifērijā dominē purvains priežu mežs. Sastopami ES Biotopu direktīvas biotopi — Rhynchosporion albae pioniersabiedrības uz mitras kūdras vai smiltīm, augstie purvi, veci boreāli meži un purvaini meži. No ES Putnu direktīvas sugām sastopams zivjērglis, ķīķis, mazais ērglis, mednis, dzeltenais tārtiņš, kuitala, vakarlēpis, pelēkā dzilna, dzērve.